turjo4nis/wikipedia-bn-dump-20250701 huggingface dataset:
জাতীয় গণহত্যা স্মরণ দিবস

জাতীয় গণহত্যা দিবস' বা বাঙালি গণহত্যা স্মরণ দিবস বাংলাদেশে পালিত একটি দিবস। ১৯৭১ সালের ২৫ মার্চ রাতে পাকিস্তানি বাহিনী কর্তৃক নির্মম গণহত্যায় নিহতদের স্মরণে দিবসটি পালন করা হয়। ২০১৭ সালের ১১ মার্চ জাতীয় সংসদে দিবসটি পালনের সিদ্ধান্ত গৃহীত হয়।

ইতিহাস 

১৯৭১ সালের ২৫ মার্চ কালরাতে পাকিস্তানি সামরিক বাহিনী তৎকালীন পূর্ব পাকিস্তানের (বর্তমান বাংলাদেশ) স্বাধীনতা আন্দোলনকে দমিয়ে দেওয়ার জন্য অপারেশন সার্চলাইট নামে একটি সামরিক অভিযানের মাধ্যমে দেশের প্রধান শহরের নিয়ন্ত্রণ নেওয়ার জন্য বাঙালিদের ওপর গণহত্যা চালায়, বঙ্গবন্ধু শেখ মুজিবুর রহমানকে গ্রেফতার করে পশ্চিম পাকিস্তানে নিয়ে যাওয়া হয়। অভিযান শুরু করার পূর্বে সকল বিদেশি সাংবাদিকদের পূর্ব পাকিস্তান থেকে সরিয়ে নেওয়া হয়। বাঙালিদের ওপর আক্রমণের পর গ্রেফতার হওয়ার পূর্বে ২৬ মার্চের প্রথম প্রহরে বঙ্গবন্ধু বাংলাদেশের স্বাধীনতা ঘোষণা করেন। এর মধ্য দিয়েই বাংলাদেশের স্বাধীনতা যুদ্ধ শুরু হয় এবং বাংলাদেশ স্বাধীনতা লাভ করে।

পাকিস্তানি সামরিক বাহিনী কর্তৃক অপারেশন সার্চলাইটে নিহত ও আক্রান্তদের স্মরণে ২০১৭ সালের ১১ মার্চ বাংলাদেশের জাতীয় সংসদে ২৫শে মার্চকে "গণহত্যা দিবস" হিসেবে পালন করার সিদ্ধান্ত সর্বসম্মতিক্রমে গৃহীত হয়।

আন্তর্জাতিক স্বীকৃতি
আন্তর্জাতিক ভাবে ২৫ মার্চকে গণহত্যা দিবস হিসেবে স্বীকৃতি আদায়ে কাজ করে যাচ্ছে বাংলাদেশ সরকার। ইতোমধ্যে এই অপরাধযজ্ঞকে গণহত্যা হিসেবে স্বীকৃতি দিয়েছে জেনোসাইড ওয়াচ এবং লেমকিন ইন্সটিটিউট ফর জেনোসাইড প্রিভেনশন। এছাড়া সংস্থা দুটি জাতিসঙ্ঘসহ আন্তর্জাতিক সম্প্রদায়কে বাংলাদেশে সংঘটিত গণহত্যাকে স্বীকৃতি প্রদানের জন্য আহ্বান জানিয়েছে। এই নৃশংস গণহত্যাকে আরও স্বীকৃতি দিয়েছে ইন্টারন্যাশনাল অ্যাসোসিয়েশন অব জেনোসাইড স্কলারস (আইএজিএস)। পররাষ্ট্র মন্ত্রণালয় থেকে ২৪ এপ্রিল ২০২৩ তারিখের এক সংবাদ বিজ্ঞপ্তিতে এ তথ্য জানানো হয়।

চিত্রশালা

আরও দেখুন 
 শহীদ বুদ্ধিজীবী দিবস
 ভাষা আন্দোলন দিবস
 বাংলাদেশের স্বাধীনতা দিবস
 আর্মেনিয় গণহত্যা স্মারক দিবস

তথ্যসূত্র 

মার্চ উদ্‌যাপন
বাংলাদেশের সরকারি ছুটির দিন
বাংলাদেশের স্বাধীনতা যুদ্ধের ফলাফল
গণহত্যা স্মরণ দিবস
১৯৭১ বাংলাদেশে পরিকল্পিত গণহত্যা
ইন্টারভিউ (১৯৭১-এর চলচ্চিত্র)

ইন্টারভিউ মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৭১ সালে মুক্তি পায়। এই চলচ্চিত্রতে বিখ্যাত অভিনেতা রঞ্জিত মল্লিক, করুণা ব্যানার্জি শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার গল্পের উপর ভিত্তি করে ছবিটি নির্মাণ করা হয়। এটি মৃণাল সেনের কলকাতা ত্রয়ীর প্রথম ছবি। ফিনল্যান্ডের দূরদর্শনের ধারাবাহিকে এটি Haastattelu ও পোল্যান্ডে Rozmowa kwalifikacyjna নামে পরিবেশিত হয়।

পটভূমি 
রঞ্জিত মল্লিক একজন শিক্ষিত সুপুরুষ যুবক। একটি ছোট প্রেসে কাজ করে। তার বাড়িতে দিদি ও মা আছেন। তাদের একজন পারিবারিক বন্ধু একটি বিলিতি কোম্পানিতে চাকরি করে। সেখানে রঞ্জিতকেউ চাকরি পাইয়ে দেবে বলে প্রস্তাব দেয়। কিন্তু চাকরির জন্য রঞ্জিতকে বিলিতি কেতায় কোট প্যান্ট পরে ইন্টারভিউ তে উপস্থিত হতে হবে। সেই মতো রঞ্জিত কোট প্যান্ট জোগাড় করতে থাকে। কিন্তু ভাগ্য বিড়ম্বনায় সে ইন্টারভিউ তে কোট প্যান্ট পরে যেতে পারেনি এবং বাধ্য হয়ে বাঙালি ঐতিহ্যবাহী ধুতি পাঞ্জাবী পরে যায়। এবং তার চাকরি হয় না।

ছবিটিতে রঞ্জিতের কোট প্যান্ট জোগাড় করা এবং তা জোগাড় করার পরেও হারিয়ে ফেলার ঘটনা চিত্রায়িত করা হয়েছে।

অভিনয়শিল্পী 

 রঞ্জিত চরিত্রে রঞ্জিত মল্লিক 
 রঞ্জিতের মায়ের ভূমিকায় করুণা বন্দ্যোপাধ্যায়
 শেখর আঙ্কেলের চরিত্রে শেখর চ্যাটার্জি, পারিবারিক বন্ধু
 রঞ্জিতের বান্ধবীর চরিত্রে বুলবুল মুখার্জি
 রণজিতের বড় বোনের চরিত্রে মমতা

তথ্যসূত্র

বহিঃসংযোগ 

 

১৯৭১-এর চলচ্চিত্র
১৯৭১-এর নাট্য চলচ্চিত্র
১৯৭০-এর দশকের বাংলা ভাষার চলচ্চিত্র
১৯৭০-এর দশকের নাট্য চলচ্চিত্র
বাংলা ভাষার চলচ্চিত্র
কলকাতার পটভূমিতে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
বাংলা ভাষার ভারতীয় চলচ্চিত্র
ভারতীয় সাদাকালো চলচ্চিত্র
রবিশঙ্কর সুরারোপিত চলচ্চিত্র
মৃণাল সেন পরিচালিত চলচ্চিত্র
মৃণাল সেনের চিত্রনাট্য
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
দেবীগণের তালিকা

যে দেবতাদের নারী মনে করা হয়, অথবা যাঁদের লিঙ্গে প্রধানত নারীসত্ত্বার প্রকাশ দেখা যায়, তাদের একটি তালিকা এই পৃষ্ঠায় দেওয়া হল।

আইনু পুরাণ

আইবেরো-লুসিটেনিয়ান পুরাণ

আদিম অস্ট্রেলীয় পুরাণ

আদিম তাইওয়ানি পুরাণ

আমব্রিয়ান পুরাণ

আরব্য পুরাণ (প্রাক-ইসলামি)

আর্মেনিয়ান পুরাণ

উরেশিয়ান

আলবেনিয়ান পুরাণ

আফ্রিকান পুরাণ (সাহারা-নিম্নবর্তী আফ্রিকা)

অ্যাফ্রো-এশিয়াটিক
ইথিওপিয়ান
ধাত-বাদান
কাফা
এতেতে

নাইজার-কঙ্গো
আকান (আশানতি সহ)
আসাসে ইয়া (অসাবে আফুয়া, অসাসে ইয়া, আসাসে ইয়া)
আমবুন্ডু
কিয়ান্ডা
কুয়াঞ্জা
বাগান্ডা
নাগাডায়া
নাগাওনিয়া
এডো (বিনি)
ইমোটান
ফোন (ডাহোমে)
আয়াবা
গ্লেটি
মায়ু
নানা বুলুকু
গা-আডাংবে
আকোনাডি
আশিয়াকেল
ইগবো
আহিয়া জোকু
আলা
গোম্বে
বোকোমু
ন্যোরো
কাইকারা
লুবাংগা
মুলিন্দোয়া
শোনা
জিভাগুরু
উওয়ো
বুঞ্জি
ইয়োরুবা
আজা (আজে)
আয়াও
এগুনগুন-ওয়া
ইয়ামি আজে
ওবা
ওলোকুন
ওরিসা ওলুওয়া
ওশুন
ওয়া (ওয়া-ইয়ানশান)
রানি ওরোনসেন
ভেলেকেটে
ইয়েমোজা
জুলু
ইনকোসিকাজি
মামলাম্বো
ম্‌বাবা ম্‌ওয়ানা ওয়ারেসা (নোমখুবুলওয়ানে)
উসিকুকুমাদেভু

নাইলো-সাহারান

অ্যাফ্রো-আমেরিকান পুরাণ

অ্যাফ্রো-ব্রাজিলিয়ান

ভোদোউ

সানটেরিয়া

ইনুইট পুরাণ

ইন্দোনেশীয় পুরাণ

ইরানীয় পুরাণ

উইক্কান পুরাণ

উরালিক পুরাণ

ফিনিক

মারি

মর্ডভিনিক

পারমিক

আগরিক

একেশ্বরবাদী ধর্মসমূহ

এট্রুস্কান পুরাণ

কম্বোডিয়ান পুরাণ

কোরীয় পুরাণ

গ্রিক পুরাণ

কাপ্পাডোসিয়ান

ক্রিটান

মাইসিনিয়ান

মিনোয়ান

চীনা পুরাণ

চ্যাম পুরাণ

দার্দিক-নুরিস্তানি পুরাণ

জর্জিয়ান পুরাণ

জাপানি পুরাণ

শিন্টো

মহাযানী বৌদ্ধ

বজ্রযানী বৌদ্ধ

সপ্ত সৌভাগ্য দেবতা

লোকদেবতা ও প্রেতাত্মা (ইয়োকাই, ইয়োরেই প্রমুখ)

র্যু ক্যু

জার্মানিক পুরাণ

অ্যাংলো-স্যাক্সন

জার্মান

নর্ডিক (আধুনিক)

নর্স

ল্যাঙ্গোবার্ডিক

তুঙ্গুসিক পুরাণ

তুর্কি পুরাণ

থাই পুরাণ

নেটিভ আমেরিকান ও ফার্স্ট নেশনস পুরাণ

আরাউসেনিয়ান

আরাওয়াকান

অ্যালগোনকুইয়ান

ইউমান

ইয়ারুরো

ইরোকোইয়ান

উইনটুয়ান

উটো-আজটেকান

ওটো-মাঙ্গুয়িয়ান

ওয়াকাশান

কাড্ডোয়ান

কুইচুয়ান

কেরেসান

চিনুক্যান

চিবক্যান

চুমাশান

জিভারোয়ান

জুনি

টানোয়ান

টুপিয়ান

নাটচেজ

না-ডেনে

পেনুসিয়ান

পোমোয়ান

মায়ান

মুসকোগিয়ান

সালিশান

সিওউয়ান

সিমশিয়ানিক

হাইডা

পলিনেশিয়ান পুরাণ

পশ্চিম সেমিটিক পুরাণ

প্যালিও-বলকান পুরাণ

প্রোটো-ইন্দো-ইউরোপীয় পুরাণ

ফিলিপাইন পুরাণ

ফ্রিজিয়ান পুরাণ

বার্বার পুরাণ

বাল্টিক পুরাণ

বাস্ক পুরাণ

বৌদ্ধধর্ম

বজ্রযান

মহাযান

সাময়িকভাবে অমীমাংসীত

ব্রহ্মদেশীয় পুরাণ

ভাইনাখ পুরাণ

ভিতেননামি পুরাণ

ভেনেটিক পুরাণ

মাইক্রোনেশিয়ান পুরাণ

মালাগাসি পুরাণ

মিশরীয় পুরাণ

মেলানেশিয়ান ও নিউ গিনিয়ান পুরাণ

মেসোপটেমিয়ান পুরাণ

প্রোটো-সেমিটিক

পূর্ব সেমিটিক

এলামাইট

ক্যাসাইট

সুমেরিয়ান

মোং-মিয়েন পুরাণ

মোঙ্গলীয় পুরাণ

রোমান পুরাণ

সেল্টিক পুরাণ

আইরিশ

ওয়েলশ

ক্যান্টাব্রিয়ান

গলিশ

গ্যালেশিয়ান

ব্রিটিশ

স্কটিশ

স্লাভিক পুরাণ

হিন্দু ও জৈন পুরাণ

বৈদিক

মহাকাব্যিক-পৌরাণিক

দ্রাবিড়ীয় (বেদ বা পুরাণ-বহির্ভূত)

ইন্ডিক (বেদ বা পুরাণ-বহির্ভূত)

আধুনিক হিন্দু

জৈনধর্ম

হিত্তীয় পুরাণ

জাতীয় মূর্তিকল্প

কথাসাহিত্যের কাল্পনিক দেবী

ডাঞ্জেয়নস অ্যান্ড ড্রাগন

মিডল আর্থ

মিথোস (আইএনসি. লাভক্র্যাফট, ডারলেথ, অ্যাশটন স্মিথ ইত্যাদি)

লেজেন্ড অফ জেল্ডা

তথ্যসূত্র
জাদুকর ম্যানড্রেক

জাদুকর ম্যানড্রেক (Mandrake The Magician-ম্যানড্রেক দি ম্যাজিশিয়ান) লি ফক সৃষ্ট একটি বিখ্যাত কমিকস্ চরিত্র (অরণ্যদেব কমিকস্ তৈরির আগেই তিনি তৈরি করেন ম্যানড্রেক চরিত্রটি)। ১১ জুন, ১৯৩৪ তারিখ থেকে লি ফকের লেখায় এবং ফিল ডেভিসের রেখায় এই কমিকস্ নিয়মিত প্রকাশ হতে থাকে। এই স্ট্রিপ প্রকাশ করে থাকে কিং ফিচারস সিন্ডিকেট। বিখ্যাত জাদুকর লিওন ম্যানড্রেক-এর আদলে তৈরি এই চরিত্রটি বিশ্বজুড়ে ঘটে চলা অপরাধ দমনে জাদুকে কাজে লাগান। আর এই কাজে তার প্রধান সহযোগী তার স্ত্রী নার্দা, বন্ধু লোথার এবং হোজো।

কাহিনী সংক্ষেপ
ম্যানড্রেক নিউ ইয়র্ক-এর এক বিখ্যাত জাদুকর। তার প্রধান হাতিয়ার হল তার সম্মোহনী ক্ষমতা। লেখা হয়, "ম্যানড্রেক সম্মোহনের ভঙ্গি করলেন"; এই সম্মোহন দিয়েই তিনি জব্দ করেন ব্যাংক ডাকাত, পাগলা বিজ্ঞানী, ভিনগ্রহী, শয়তান জাদুকর, খুনী অপরাধী সবাইকে। জাদু কলেজ থেকে জাদুবিদ্যা শিখে তিনি আঠারোো বছর বয়সে নিউ ইয়র্কে চলে আসেন। যদিও ম্যানড্রেক প্রকাশ্যে মঞ্চের জাদুকর হিসাবে কাজ করেন, কিন্তু তিনি তার এই ক্ষমতা অনেক সময় অপরাধ দমনেও প্রয়োগ করেন। আর এই অপরাধ দমনে তার প্রধান সহযোগীরা হলেন তার স্ত্রী কোকাইজেনের রাজকুমারী নার্দা,  সপ্তরাজ্যের যুবরাজ সর্বশক্তিমান লোথার এবং ম্যানড্রেকের রাঁধুনি ও ইন্টার-ইন্টেলের প্রধান হোজো।  ম্যানড্রেক ও তার স্ত্রী নার্দা নিউ ইয়র্ক স্টেটের একটি পাহাড়ের উপরে একটি উচ্চ-প্রযুক্তির প্রাসাদ জানাডুতে বসবাস করেন। জানাডু-এর প্রবেশপথে আছে নানারকম পরীক্ষামূলক ব্যবস্থা, তাই অপরাধীরা সহজে এখানে ঢুকতে পারে না।

প্রধান চরিত্রসমূহ
★ ম্যানড্রেকের পরিবার:
 বাবা থেরন (জাদু কলেজের প্রধান)
 মা এনিমোরা
 যমজ ভাই ডেরেক
 সৎভাই লুসিফর (কোবরা)
 বোন লিনোর
 স্ত্রী নার্দা
 ভাইপো এরিক (ডেরেকের পুত্র)
★ বন্ধু ও সহযোগী:
 লোথার (সপ্তরাজ্যের যুবরাজ)
 হোজো (জানাডুর শেফ ও ইন্টার-ইন্টেলের প্রধান)
 হোজোর সহকারী জেড
 পুলিশপ্রধান ব্র্যাডলে
 জাদু কলেজে থেরনের সহযোগী ফিলো
 অন্য সময়পর্বের পর্যটক এবং মহাকাশরক্ষিণী
 লোথারের প্রেমিকা কার্মা
 নার্দার ভাই সেগ্রিড (কোকাইজেনের বর্তমান রাজা)
 মহাজগতের সম্রাট ম্যাগনন
 অরণ্যদেব
★ শত্রু:
 সৎভাই লুসিফর (কোবরা)
 যমজ ভাই ডেরেক
 বইপোকা
 আট(8)
 মাটির উট (সাকি)
 বারজাক
 এলিনা
 নাইট্রো কেন
 পাগলা বৈজ্ঞানিক
 EKARDNAM (ম্যানড্রেকের দর্পণ-প্রতিবিম্ব)
 দি ডিলিটার এবং অন্যান্য

প্রকাশের ইতিহাস ও বর্তমান অবস্থা

জাদুকর ম্যানড্রেকের দুটি কমিকস্ স্ট্রিপ প্রকাশিত হত: ডেইলি স্ট্রিপ এবং সানডে স্ট্রিপ। ১৯৩৪-১৯৯৯ পর্যন্ত সময়পর্বে প্রকাশিত সংবাদপত্র প্রকাশনায় ম্যানড্রেকের গল্প লিখেছেন লি ফক, তার মৃত্যুর পর ফ্রেড ফ্রেডরিকস্ গল্প লিখতে থাকেন। প্রথমে ছবি আঁকতেন কার্টুনিস্ট ফিল ডেভিস এবং ১৯৬৪ সাল থেকে ছবি আঁকেন ফ্রেড ফ্রেডরিকস্। কিন্তু ২০১৩ সালের ৬ জুলাই ফ্রেডরিকসের শারীরিক অসুস্থতার কারণে এই কমিকসের সংবাদপত্র প্রকাশনাটি শেষ প্রকাশিত হয়ে বন্ধ হয়ে যায়।  বর্তমানে ম্যানড্রেকের আদিকথার কাহিনীগুলিই রঙিন করে রিপ্রিন্ট করা হচ্ছে।

এছাড়া বিভিন্ন সময়ে ম্যানড্রেকের কমিকস্ বইগুলি প্রকাশ করেছে কিং কমিকস, ইন্দ্রজাল কমিকস, হুইটম্যান, ডেল কমিকস, ফ্রিউ পাবলিকেশন, মুনস্টোন কমিকস, মার্ভেল কমিকস, হার্মেস প্রেস, টাইটান বুকস্ প্রভৃতি প্রকাশনা সংস্থা।

তথ্যসূত্র

বহিঃসংযোগ 

 ম্যানড্রেক দি ম্যাজিশিয়ানের অফিসিয়াল ওয়েবসাইট 

কল্পকাহিনীর চরিত্র
কমিক চরিত্র
কমিক
ড্যানিয়েল কালুইয়া

ড্যানিয়েল কালুইয়া (; জন্ম: ২৪ ফেব্রুয়ারি ১৯৮৯) হলেন একজন ইংরেজ অভিনেতা ও লেখক। তিনি ভীতিপ্রদ গেট আউট (২০১৭) চলচ্চিত্রে ক্রিস ওয়াশিংটন চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৮ সালে তিনি বাফটা উদীয়মান তারকা পুরস্কার লাভ করেন। তিনি ২০২০ সালে জুডাস অ্যান্ড দ্য ব্ল্যাক মেসায়া চলচ্চিত্রে অভিনয় করে চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।

কালুইয়া কৈশোরে মঞ্চে অভিনয় শুরু করেন এবং পরে ব্রিটিশ টেলিভিশন ধারাবাহিক স্কিনস-এর প্রথম দুই মৌসুমে অভিনয় করেন এবং যৌথভাবে এর কয়েকটি পর্ব রচনা করেন। তিনি ব্ল্যাক মিরর ধারাবাহিকের "ফিফটিন মিলিয়ন মেরিটস্‌" পর্বে বিংহাম "বিং" ম্যাডসেন চরিত্রে অভিনয় করে খ্যাতি অর্জন করেন। পরবর্তী কালে তিনি বিবিসি'র ডার্ক কমেডিধর্মী ধারাবাহিক সাইকোভিল-এ মাইকেল "টিলিফ" ফ্রাই এবং বিবিসি থ্রিয়ের ভীতিপ্রদ নাট্যধর্মী ধারাবাহিক দ্য ফেডস-এ মাইকেল "ম্যাক" আর্মস্ট্রং চরিত্রে অভিনয় করেন। তিনি ২০১১ সালে জনি ইংলিশ রিবর্ন চলচ্চিত্রে এজেন্ট কলিন টাকার এবং ২০১৩ সালে কিক-অ্যাস টু চলচ্চিত্রে ব্ল্যাক ডেথ চরিত্রে এবং ২০১৫ সালে দ্যনি ভিলনোভের সিকারিও চলচ্চিত্র পার্শ্ব ভূমিকায় কাজ করেন। ২০১৮ সালে তিনি মার্ভেল স্টুডিওজের ব্লকবাস্টার চলচ্চিত্র ব্ল্যাক প্যান্থার-এ ওকাবি ও স্টিভ ম্যাকুইনের উইডোজ চলচ্চিত্রে অভিনয় করেন।

ফোর্বস সাময়িকী তাকে ২০১৮ সালে তাদের "৩০ অনূর্ধ্ব ৩০" তালিকায় অন্তর্ভুক্ত করে।

তথ্যসূত্র

বহিঃসংযোগ

 
 

১৯৮৯-এ জন্ম
জীবিত ব্যক্তি
২১শ শতাব্দীর ইংরেজ অভিনেতা
কৃষ্ণাঙ্গ ইংরেজ অভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
লন্ডনের অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
অডিওবই পাঠক
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
ইংরেজ কণ্ঠাভিনেতা
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
এডওয়ার্ড জেমস অলমস

এডওয়ার্ড জেমস অলমস (; জন্ম: এডওয়ার্ড হুজিয়ার অলমস, ২৪ ফেব্রুয়ারি ১৯৪৭) হলেন একজন মার্কিন অভিনেতা, পরিচালক, প্রযোজক ও সমাজকর্মী। তিনি মিয়ামি ভাইস (১৯৮৪-১৯৮৯) টেলিভিশন ধারাবাহিকে লেফটেন্যান্ট মার্টিন "মার্টি" ক্যাস্টিলো, ব্যাটলেস্টার গ্যালাক্টিকা (২০০৪-২০০৯) ধারাবাহিকে উইলিয়াম অ্যাডামা, স্ট্যান্ড অ্যান্ড ডেলিভার (১৯৮৮) চলচ্চিত্রে জেমি এস্কালান্তে ও ব্লেড রানার টুয়েন্টি ফোর্টি নাইন (২০১৭) চলচ্চিত্রে গোয়েন্দা গ্যাফ চরিত্রে অভিনয়ের জন্য সর্বাধিক পরিচিত। তিনি মিয়ামি ভাইস ধারাবাহিকে অভিনয়ের জন্য ১৯৮৫ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং টেলিভিশনে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি দ্য বার্নিং সিজন ধারাবাহিকে অভিনয় করে ১৯৯৪ সালে একটি প্রাইমটাইম এমির মনোনয়ন লাভ করেন এবং অপর একটি গোল্ডেন গ্লোব পুরস্কার অর্জন করেন। এছাড়া তিনি স্ট্যান্ড অ্যান্ড ডেলিভার চলচ্চিত্রে অভিনয় করে শ্রেষ্ঠ অভিনেতা বিভাগে অস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৮ সালে তাকে এফএক্স চ্যানেলের ধারাবাহিক মায়ান্স এমসি-এ একজন সন্ত্রাসীর পিতার চরিত্রে দেখা যায়।

প্রারম্ভিক জীবন 
এডওয়ার্ড হুজিয়ার অলমস ১৯৪৭ সালের ২৪শে ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা পেদ্রো অলমস এবং মাতা এলিনর হুজিয়ার। তার পিতা ১৯৪৫ সালে মেক্সিকো থেকে ক্যালিফোর্নিয়ায় আসেন এবং তার মাতা মেক্সিকান মার্কিন। তার যখন সাত বছর বয়স, তখন তার পিতামাতা আলাদা হয়ে যান এবং তিনি তার প্র-পিতামহের কাছে লালিত পালিত হন। তিনি শৈশবে পেশাদার বেসবল খেলোয়াড় হতে চেয়েছিলেন এবং ১৩ বছর বয়সে লস অ্যাঞ্জেলেস ডজার্স ফার্ম সিস্টেমে যোগ দেন। তিনি ১৫ বছর বয়সে বেসবল খেলা বাদ দেন এবং একটি রক অ্যান্ড রোল সঙ্গীতদলে যোগ দেন।

তথ্যসূত্র

বহিঃসংযোগ 

 
 
 

১৯৪৭-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ক্যালিফোর্নিয়ার চলচ্চিত্র পরিচালক
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন টেলিভিশন অভিনেতা
মার্কিন টেলিভিশন পরিচালক
মেক্সিকান বংশোদ্ভূত মার্কিন অভিনেতা
লস অ্যাঞ্জেলেসের অভিনেতা
হিস্পানিক ও লাতিন আমেরিকান অভিনেতা
শ্রেষ্ঠ প্রধান অভিনেতা বিভাগে ইন্ডিপেন্ডেন্ট স্পিরিট পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
স্যাটার্ন পুরস্কার বিজয়ী
এমানুয়েল রিভা

এমানুয়েল রিভা (; জন্ম: পোলেত জার্মাইন রিভা, ২৪ ফেব্রুয়ারি ১৯২৭ - ২৭ জানুয়ারি ২০১৭) ছিলেন একজন ফরাসি অভিনেত্রী, কবি, আলোকচিত্রী, ও চিত্রশিল্পী। তিনি হিরোশিমা মন আমুর (১৯৫৯) এবং আমুর (২০১২) চলচ্চিত্রে অভিনয়ের জন্য সর্বাধিক প্রসিদ্ধ। তিনি হিরোশিমা মন আমুর ছবিতে তার কাজের জন্য শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন, থেরেস দেসকুয়েরোয়া (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন এবং মাইকেল হানেকের আমুর ছবিতে তার কাজের জন্য শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। তিনি শ্রেষ্ঠ অভিনেত্রী বিভাগে অস্কারের জন্য মনোনীত বয়োজ্যেষ্ঠ অভিনেত্রী।

প্রারম্ভিক জীবন 
পোলেত জার্মাইন রিভা ১৯২৭ সালের ২৪শে ফেব্রুয়ারি ফ্রান্সের শেনিমেনিলে জন্মগ্রহণ করেন। তার পিতা র‍্যনে আলফ্রেদ রিভা একজন ইতালীয় চিত্রশিল্পী এবং মাতা জান ফের্নান্দে (প্রদত্ত নাম: নুর্দিন) একজন দর্জি ছিলেন। রিভার শৈশব কাটে র‍্যমিরমঁতে এবং শৈশব থেকেই তার অভিনয়ের প্রতি আগ্রহ জন্মে। তিনি স্থানীয় মঞ্চে নাটকে অভিনয় শুরু করেন, কিন্তু কয়েক বছর তাকে দর্জি হিসেবেও কাজ করতে হয়েছিল। স্থানীয় সংবাদপত্রে একটি বিজ্ঞাপন দেখে রিভা প্যারিসের একটি অভিনয়ের স্কুলে আবেদন করেন।

২৬ বছর বয়সে তিনি পরিবারের নিষেধ স্বত্ত্বেও অভিনয়কে কর্ম হিসেবে নেওয়ার জন্য প্যারিসে চলে যান। ১৯৫৪ সালে তিনি প্যারিসে জর্জ বার্নার্ড শ'র আর্মস অ্যান্ড দ্য ম্যান নাটকে প্রথম অভিনয় করেন। ১৯৫৭ সালে টিভি ধারাবাহিক এনিগমে দ্য লহিস্তোইয়ার দিয়ে তার ছোট পর্দায় অভিষেক হয়।

কর্মজীবন 
রিভা হিরোশিমা মন আমুর (১৯৫৯) শ্রেষ্ঠাংশে অভিনয় করেন। এতে তাকে একজন ফরাসি অভিনেত্রী চরিত্রে দেখা যায়, যার হিরোশিমার এইজি ওকাদা নামে একজন জাপানি স্থপতির সাথে প্রেম হয়। তিনি এই চলচ্চিত্রে তার কাজের জন্য শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন। তিনি জর্জ ফ্রঁজুর থেরেস দেসকুয়েরোয়া (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন।

২০১২ সালে তিনি মাইকেল হানেকের আমুর (২০১২) চলচ্চিত্রে একজন বয়স্ক সঙ্গীত শিক্ষক চরিত্রে অভিনয় করেন। তার এই কাজের জন্য তিনি শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। ৮৫ বছর বয়সে মনোনীত রিভা গ্লোরিয়া স্টুয়ার্টের পর শ্রেষ্ঠ অভিনেত্রী বিভাগে অস্কারের জন্য মনোনীত দ্বিতীয় বয়োজ্যেষ্ঠ অভিনেত্রী।

তথ্যসূত্র

বহিঃসংযোগ 

 
 

১৯২৭-এ জন্ম
২০১৭-এ মৃত্যু
২০শ শতাব্দীর ফরাসি অভিনেত্রী
২১শ শতাব্দীর ফরাসি অভিনেত্রী
ফরাসি চলচ্চিত্র অভিনেত্রী
ইতালীয় বংশোদ্ভূত ফরাসি ব্যক্তি
ফরাসি মঞ্চ অভিনেত্রী
ফরাসি আলোকচিত্রী
ফরাসি মহিলা কবি
প্যারিসে ক্যান্সারে মৃত্যু
ইউরোপীয় চলচ্চিত্র পুরস্কার বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
শ্রেষ্ঠ অভিনেত্রী বিভাগে লুমিয়ের পুরস্কার বিজয়ী
শ্রেষ্ঠ অভিনেত্রী বিভাগে সেজার পুরস্কার বিজয়ী
ইতালীয় বংশোদ্ভূত অভিনেত্রী
জার্মান বংশোদ্ভূত অভিনেত্রী
ফ্রান্সে ক্যান্সারে মৃত্যু
রাষ্ট্রপতি শাসন

ভারতীয় প্রজাতন্ত্রে রাষ্ট্রপতি শাসন বলতে বোঝায় কোনও নির্দিষ্ট রাজ্য সরকারকে বরখাস্তকরণ এবং সংশ্লিষ্ট রাজ্যের শাসনভার প্রত্যক্ষভাবে কেন্দ্রীয় সরকারের হাতে অর্পণ। ভারতীয় সংবিধানের ৩৫৬ ধারা অনুযায়ী, কোনও রাজ্যের সরকার সাংবিধানিক শর্ত অনুসারে রাজ্য শাসনে অসমর্থ হলে কেন্দ্রীয় সরকার সেই রাজ্যের সরকারকে বরখাস্ত করে রাজ্যের প্রশাসনিক ব্যবস্থা নিজের হাতে তুলে নিতে পারে। এরপর প্রশাসনিক শাসনভার অর্পিত হয় কেন্দ্রীয় সরকার নিয়োজিত রাজ্যপালের মাধ্যমে। তাঁর হাতে তাঁকে সাহায্য করার জন্য অন্যান্য প্রশাসক নিয়োগের ক্ষমতা দেওয়া থাকে। সচরাচর রাজনৈতিক দলের সঙ্গে যুক্ত নন এমন অবসরপ্রাপ্ত জনকৃত্যক আধিকারিকেরা এই জাতীয় প্রশাসক পদে নিযুক্ত হয়ে থাকেন।

তবে রাষ্ট্রপতি শাসন-সংক্রান্ত অনুচ্ছেদে কেন্দ্রীয় সরকারের হাতে অবাধ ক্ষমতা দেওয়ায় ভারতে একাধিকবার এই ধারাটির অপপ্রয়োগ হয়েছে এবং সেই জন্য এই ধারাটি সমালোচিতও হয়েছে বহুবার।

তথ্যসূত্র

বহিঃসংযোগ
 Article 355 and 356 text from wikisource
 Discusses the instances where presidents rule has been invoked 
  

ভারতীয় প্রজাতন্ত্রের ইতিহাস
ভারতের সংবিধান
এফ. মারি আব্রাহাম

এফ. মারি আব্রাহাম (; জন্ম: মারি আব্রাহাম, ২৪ অক্টোবর ১৯৩৯) হলেন একজন মার্কিন অভিনেতা। তিনি ১৯৮৪ সালে আমাডেয়ুস চলচ্চিত্রে আন্তোনিও সালিয়েরি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জনের পর বহুল পরিচিতি অর্জন করেন। এই কাজের জন্য তিনি সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব অর্জন করেন এবং বাফটা পুরস্কারের মনোনয়ন লাভ করেন।

তিনি প্রধান ও পার্শ্ব চরিত্রে অসংখ্য চলচ্চিত্রে অভিনয় করেছেন, তন্মধ্যে উল্লেখযোগ্য হল অল দ্য প্রেসিডেন্ট্‌স মেন (১৯৭৬), স্কারফেস (১৯৮৩), দ্য নেম অব দ্য রোজ (১৯৮৬), লাস্ট অ্যাকশন হিরো (১৯৯৩), স্টার ট্রেক: ইনসারেকশন (১৯৯৮), ফাইন্ডিং ফরেস্টার (২০০০), ইনসাইড লয়েইন ডেভিস (২০১৩), এবং দ্য গ্র্যান্ড বুদাপেস্ট হোটেল (২০১৪)। আব্রাহাম চলচ্চিত্রের পাশাপাশি টেলিভিশনে ও মঞ্চেও কাজ করেছেন। তিনি হোমল্যান্ড টিভি ধারাবাহিকের নিয়মিত অভিনয়শিল্পী এবং এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেছেন।

টীকা

তথ্যসূত্র

বহিঃসংযোগ 

 
 
 
 
 
 

১৯৩৯-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আসিরীয় বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
সিরীয় বংশোদ্ভূত মার্কিন ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন শেকসপিয়ারীয় অভিনেতা
রয়্যাল শেকসপিয়র কোম্পানির সদস্য
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
ইউনিভার্সিটি অব টেক্সাস অ্যাট এল পাসোর প্রাক্তন শিক্ষার্থী
মধ্যপ্রাচ্যের খ্রিস্টান
তৌহিদুল আলম সবুজ

তৌহিদুল আলম সবুজ (জন্ম: ১৪ সেপ্টেম্বর ১৯৯০; তৌহিদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৫–০৬  মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ফরাশগঞ্জে যোগদান করেছেন। ফরাশগঞ্জে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি ১৪টি গোল করেছেন। পরবর্তীকালে, তিনি ঢাকা মোহামেডান এবং চট্টগ্রাম আবাহনী হয়ে খেলেছেন। ২০১৮–১৯ মৌসুমে, তিনি ৫০ লাখ টাকার বিনিময়ে চট্টগ্রাম আবাহনী হতে বসুন্ধরা কিংসে যোগদান করেছেন।

২০১০ সালে, সবুজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

দলগতভাবে, সবুজ এপর্যন্ত ৩টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ১টি বসুন্ধরা কিংসের হয়ে জয়লাভ করেছেন।

প্রারম্ভিক জীবন
তৌহিদুল আলম সবুজ ১৯৯০ সালের ১৪ই সেপ্টেম্বর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সবুজ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন; এটিই ছিল বাংলাদেশের বয়সভিত্তিক দলের হয়ে তার একমাত্র ম্যাচ।

২০১০ সালের ১৬ই ফেব্রুয়ারি তারিখে, মাত্র ১৯ বছর ৫ মাস ৩ দিন বয়সে, সবুজ তাজিকিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে মধ্যমাঠের খেলোয়াড় আব্দুল বাতেন মজুমদার কোমলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সবুজ সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯০-এ জন্ম
জীবিত ব্যক্তি
বসুন্ধরা কিংসের ফুটবলার
কক্সবাজার জেলার ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
মোহামেডান স্পোর্টিং ক্লাবের (ঢাকা) ফুটবলার
ফুটবল ফরোয়ার্ড
এশিয়ান গেমসে বাংলাদেশের প্রতিযোগী
ফরাশগঞ্জ স্পোর্টিং ক্লাবের ফুটবলার
শেখ জামাল ধানমন্ডি ক্লাবের ফুটবলার
আবাহনী লিমিটেডের (চট্টগ্রাম) ফুটবলার
২০১০ এশিয়ান গেমসের ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
চট্টগ্রাম বিভাগের ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল ফরোয়ার্ড
শামিমা বেগম

শামিমা বেগম (জন্ম ২৫ আগস্ট ১৯৯৯) ব্রিটেনে জন্ম নেওয়া একজন নারী যিনি ২০১৫ সালের ফেব্রুয়ারিতে ১৫ বছর বয়সে ইরাক ও লিভ্যান্টের ইসলামিক স্টেটে যোগ দেওয়ার জন্য যুক্তরাজ্য ত্যাগ করে সিরিয়াতে যান। ২০১৯ সালের ফেব্রুয়ারিতে তিনি পুনরায় প্রত্যাগমন করতে চাইলে জিহাদিরা ফিরে আসতে চাইলে তাদের নেওয়া হবে কী হবে না- এই নিয়ে জনপরিসরমণ্ডলে তুমুল বিতর্ক সৃষ্টি হয়।

তথ্যসূত্র

১৯৯৯-এ জন্ম
জীবিত ব্যক্তি
বাংলাদেশী বংশোদ্ভূত ইংরেজ ব্যক্তি
রাষ্ট্রহীন ব্যক্তি
ব্রিটিশ নাগরিকত্ব হারানো ব্যক্তি
বেথনাল গ্রিনের ব্যক্তি
আনু

আনু বা আন হচ্ছে আকাশের স্বর্গীয় ব্যক্তিকরণ, সর্বোচ্চ দেবতা এবং প্রাচীন মেসোপটেমীয় ধর্মে সকল দেবতার পূর্বসূরি। আনুকে মনে করা হতো সকল ক্ষমতার উৎস এবং তিনি অন্য সকল দেবতা এবং মরণশীল শাসকদের ক্ষমতা প্রদান করতেন। তার সম্পর্কে একটি লিপিতে পাওয়া গেছে, "যিনি সকল বিশ্বকে ধারণ করেন"। প্রথম দিককার লিখিত উৎসসমূহ থেকে জানা যায়, আনু খুব কমই পূজিত হতেন। তার পূত্র এনিলই বেশি পূজা পেতো। কিন্তু পুরো মেসোপটেমীয় ইতিহাসজুড়ে সর্বোচ্চ দেবতাকে বলা হতো আনুতু যার অর্থ স্বর্গীয় ক্ষমতা। পুরাণে আনুর প্রাথমিক ভূমিকা হচ্ছে আনুন্নাকির পূর্বসূরি হিসেবে। আনুন্নাকি হচ্ছে সুমেরীয় ধর্মের প্রধান দেবতাদের একজন।

পরিবার 
প্রাক সুমেরীয় লিপিসমূহে আনু কোথা থেকে এসেছেন কিংবা কীভাবে দেবতাদের রাজা হলেন সে সম্পর্কে কোন উল্লেখ নেই। ৩য় খ্রিস্টপূর্বাব্দের প্রাক সুমেরীয় তথ্যে আনুর সঙ্গিনী বলা হয়েছে দেবী উরাসকে। পরবর্তীতে সুমেরিয়গণ দেবী উরাসের জায়গায় দেবী কী কে তার স্ত্রী হিসেবে গণ্য করতেন। দেবী কি হচ্ছে পৃথিবী।

সুমেরীয় রা বিশ্বাস করতো বৃষ্টি হচ্ছে দেবতা আনুর বীর্য। বৃষ্টি পতনের ফলে দেবী কী (পৃথিবী) গর্ভবতী হয় যা ফলে সকল প্রকার উদ্ভিদের জন্ম হয়। আক্কাডীয় যূগে কী এর স্থান দখল করে দেবী আন্তু। সম্ভবত আন্তু ছিলো আনুর স্ত্রীরূপ। আক্কাডীয়রা বিশ্বাস করতো বৃষ্টি হচ্ছে মেঘের দুধ, যা দেবী আন্তুর বুক থেকে নি:সৃত হয়।

সাধারণভাবে আনুকে দেবতাদের পিতা হিসেবে বর্ণনা করা হয়েছে। লাগাশে প্রাপ্ত তৃতীয় খ্রিস্টপূর্বাব্দের লিপি থেকে জানা যায় আনু গাতুমদুগ, বাবা এবং নিনুর্তার পিতা ছিলেন। পরবর্তী বিভিন্ন লিপি থেকে জানা যায় আদাদ, এনকি, এনলিল, গিররা, নান্না-সুয়েন, নেরগাল ও সারা তার পুত্র এবং নিনকাররাক, ইনান্না-ইশতার, ননায়া, নিদাবা, নিনিসিন্না, নিনমুগ, নিন্নিব্রু, নিন্সুমুন, নুনগাল এবং নুস্কা কন্যা ছিলো। আনুকে লাসামতু, আসাগ এবং সেবেত্তু দানবের সৃষ্টিকারী ভাবা হতো। হিট্টি পুরাণ অনুসারে আনুর পিতা হচ্ছে দেবতা আলালু।

তথ্যসূত্র 

ঈশ্বর
Conceptions of God
মেসোপটেমীয় দেবতা
হুরীয় দেবতা
ঈশ্বরের ধারণা